Un milion de bolnavi de Covid-19 ar putea fi trataţi cu Remdesivir. Rafila:"Se evaluează o schemă".
Alexandru Rafila spune că se evaluează eficienţa unei scheme scurte de tratament. Dacă schema de cinci zile are efect, un milion de bolnavi de Covid-19 ar putea fi trataţi cu Remdesivir. Totodată Rafila avertizează oamenii să nu cumpere medicamentul de pe internet, se administreaza doar în spital.
În baza studiilor efectuate până acum, profesorul Alexandru Rafila spune că un milion de bolnavi de coronavirus ar putea fi tratați cu Remdesivir.Totodată, Rafila spune că medicamentul antiviral nu are rost să-l utilizezi pentru asimptomatici, ci doar pentru formele medii sau grave ale bolii."Pentru că au capacitate redusă de producţie a medicamentului şi s-au testat două scheme: una de zece zile şi una de cinci zile. S-au făcut studii de intercomparare între cele două scheme, pentru că dacă schema de cinci zile se dovedeşte aproape la fel de bună ca şi schema de zece zile, atunci o să se prefere utilizarea schemei de cinci zile şi o să aibă acces de două ori mai mulţi pacienţi la acest medicament" spune Rafila.Antiviralul Remdesivir a fost autorizat în Statele Unite în tratamentul bolnavilor de Covid-19, iar Agenţia Europeană a Medicamentului a început o procedură accelerate de revizuire.Sursa foto: Profimedia.